
RESUMÉ FOR ÅRET 2011 


e Post Danmarks samlede omsætning er faldet fra 10.485 mio. kr. i 2010 til 9.637 mio. kr. i 2011 svarende til 8,1 pct. Faldet 
kan henføres til et fald i afsætning på samtlige koncernens hovedområder, specielt drevet af de faldende brev- og 
pakkemængder. 

+ Det er delvist lykkedes koncernen at tilpasse produktionskapacitet og administration til det faldende aktivitetsniveau, hvilket 
både er sket via reduktioner i antallet af medarbejdere og gennemførte besparelser på andre omkostninger. De samlede 
driftsomkostninger er således faldet fra 9.523 mio. kr. i 2010 til 8.880 mio. kr. i 2011, svarende til 6,8 pct. 

. Som resultat heraf falder Post Danmarks driftsresultat (EBIT) med 167 mio. kr. fra 388 mio. kr. i 2010 til 221 mio. kr. i 2011, 
svarende til 43,0 pct. 

e Årets samlede resultat for 2011 blev på 143 mio. kr. efter skat mod et resultat på 297 mio. kr. i 2010. Dette svarer til et fald 
på 51,9 pct. 


FORVENTNINGER TIL 2012 


Det er forventningen, at 2012 fortsat vil være præget af meget svage konjunkturer, hvilket sammenholdt med den fortsatte 
reduktion i brevmængderne forventes at resultere i et kraftigt fald i omsætningen for 2012. 


Omkostningsniveauet forventes ikke at kunne reduceres i samme takt, som følge af de strukturelle udfordringer forbundet med 


en fortsat tilpasning af produktionskapacitet og omstruktureringsomkostningerne forbundet hermed, hvorfor det samlede 
driftsresultat for 2012 forventes at blive negativt. 


FREMTIDIG REGNSKABSRAPPORTERING FOR POST DANMARK KONCERNEN 


Årsrapporten for 2011 foreligger i sin helhed i marts 2012. 

HOVEDTAL OG NØGLETAL 


MIO. KR. 2011 2010 2009 2008 2007 
RESULTATOPGØRELSE 

Indtægter 9.676 10.528 11.253 12.057 12.082 
Driftsomkostninger (8.880) (9.523) (10.494) (10.617) (10.636) 
Resultat før afskrivninger og amortiseringer (EBITDA) 796 1.005 759 1.440 1.446 
Afskrivninger, amortiseringer og nedskrivninger for 

værdiforringelse (575) (617) (623) (623) (598) 
Driftsresultat (EBIT) 221 388 136 817 848 
Resultat efter skat af associerede virksomheder og joint ventures (2) 5 1.560 423 88 
Finansielle poster i øvrigt (21) (22) (20) (58) (35) 
Resultat før skat 198 371 1.676 1.182 901 
Skat af årets resultat (55) (74) (36) (217) (188) 
ÅRETS RESULTAT 143 297 1.640 965 713 
BALANCE 

Langfristede aktiver 3.836 4.118 4.461 5.628 5.329 
Kortfristede aktiver 3.646 4.499 4.844 2.146 2.477 
AKTIVER I ALT 7.482 8.617 9.305 7.774 7.806 
EGENKAPITAL 3.786 4.483 4.931 3.238 2.772 
Langfristede forpligtelser 1.061 1.114 1.309 1.461 1.789 
Kortfristede forpligtelser 2.635 3.020 3.065 3.075 3.245 
FORPLIGTELSER I ALT 3.696 4.134 4.374 4.536 5.034 
EGENKAPITAL OG FORPLIGTELSER I ALT 7.482 8.617 9.305 7.774 7.806 
PENGESTRØMME 

Driftsaktiviteter 571 1.013 903 1.009 978 
Investeringsaktiviteter 486 (401) (254) (382) (368) 
Heraf investering i materielle anlægsaktiver (416) (380) (375) (376) (454) 
Finansieringsaktiviteter (1.068) (876) (458) (664) (581) 
ÆNDRING I LIKVIDITET (11) (264) 191 (37) 29 
NØGLETAL 

EBITDA margin, pct. 8 10 7 12 12 
EBIT margin/Overskudsgrad, pct. 2 4 1 A 7 
Egenkapitalens forrentning, pct. 3 6 40 32 26 
Soliditetsgrad 51 52 53 42 36 
Udbytte i pct. af resultat før skat 202 224 45 - 60 
Udbytte pr. aktie 16,00 33,20 30,00 - 21,50 
Regnskabsmæssig indre værdi pr. aktie 151 179 197 130 110 
Gennemsnitligt antal heltidsbeskæftigede *) 14.731 16.206 18.049 19.549 20.592 


*) Beregningsmetoden for opgørelsen af heltidsoeskæftigede er ændret fra regnskabsåret 2009. Sammenligningstal er tilpasset 
i overensstemmelse hermed. 

LEDELSESBERETNING 


Post Danmark koncernen har i 2011 en fortsat økonomisk 
tilbagegang, hvorfor årets resultat efter skat blev 143 
mio. kr. mod 297 mio. kr. året før. 


Den samlede omsætning for Post Danmark er faldet fra 
10.485 mio. kr. i 2010 til 9.637 mio. kr. i 2011 eller med i alt 
848 mio. kr. Dette kan henføres til et fald i afsætning på 
samtlige koncernens hovedområder, specielt drevet af de 
faldende brev- og pakkemængder. 


Driftsomkostninger udgør 8.880 mio. kr. og ligger dermed 
væsentligt under niveauet fra 2010 på 9.523 mio. kr. Det er 
således delvist lykkedes at tilpasse produktionskapacitet og 
administration til det faldende aktivitetsniveau, hvilket både 
er sket via reduktioner i antallet af medarbejdere og 
gennemførte besparelser på andre omkostninger. 


Post Danmarks driftsresultat (EBIT) falder således med 167 
mio. kr. til 221 mio. kr. i 2011 mod 388 mio. kr. i 2010. 


Der er gennemført betydelige effektiviseringer i koncernen, 
men omstillingsopgaven har haft et omfang, der har 
medført et ikke tilfredsstillende resultatniveau. For 
regnskabsåret 2011 foreslås 400 mio. kr. udbetalt i udbytte 
til PostNord, hvilket udgøres af årets resultat samt 257 mio. 
kr. fra overført resultat fra tidligere år. 


MARKEDSSITUATIONEN 

Over de seneste fem år er omsætningen i Post Danmark 
koncernen faldet fra et relativt stabilt niveau omkring 12 
mia. kr. i 2007 og 2008 til 11,3 mia. kr. i 2009, 10,5 mia. kr. i 
2010 og 9,6 mia. kr. i 2011. Den fortsatte negative udvikling 
i aktivitet har medført store udfordringer med at tilpasse 
kapaciteten i samme tempo, hvilket illustreres af faldet i 
koncernens driftsresultat (EBIT), der indtil for få år siden 
udgjorde knapt 1 mia. kr. årligt, og som i 2011 udgør 221 
mio. kr. 


Baggrunden for udviklingen er det kraftige fald i afsætning 
på Post Danmarks hovedområder, der for alvor tog fart 
under den økonomiske krise og efterfølgende recession. 
Konsekvensen har været en ændret kundeadfærd og 
forøget konkurrence både fra digitale 
kommunikationsformer og andre aktører. Dette har 
fundamentalt forandret forudsætningerne for at drive 
postvirksomhed og afledt behovet for væsentlige 
tilpasninger. 


Ved udgangen af 2011 var antallet af sendte breve således 
faldet med 31 pct. set i forhold til niveauet i 2007, og for 
året udgør faldet 12 pct. mod 10 pct. i 2010. Udviklingen i 


pakkemængderne viser et fald på 17 pct. siden 2007. For 
året udgør faldet 7 pct. mod 10 pct. i 2010. 


Afsætningen på brevområdet er faldet generelt samtidig 
med, at der er sket en glidning fra A-breve til de billigere B- 
og C-breve bl.a. som følge af prisændringerne den 1. april 
2011. På pakkeområdet er det fortsat specielt 
erhvervspakkerne, hvor afsætningsnedgangen er mest 
tydelig. 


Set i et internationalt perspektiv forandres post- og 
logistikmarkederne i disse år væsentligt. Så godt som alle 
postoperatører i verden oplever kraftige fald i afsætningen 
på brevområdet. Antallet af brevforsendelser i Danmark er 
faldet gennem de seneste 10 år — og med en accelererende 
hastighed de seneste 3 år. | år 2000 toppede 
brevmængden således med 1,5 mia. forsendelser. I 2011 
var brevmængden faldet til 0,8 mia. forsendelser, og 
brevmængden ventes at falde betydeligt de kommende år. 
Dermed vil brevmængden være reduceret så væsentligt, at 
det nødvendiggør strukturelle forandringer i 
postbefordringen. Pakkeområdet er i højere grad påvirket af 
den økonomisk aktivitet i samfundet og er samtidig præget 
af en intensiv konkurrence. Logistikmarkedet ventes at 
vokse i de kommende år. 


Som led i implementeringen af EU's postdirektiv og 
restliberaliseringen af det danske postmarked vedtog 
Folketinget i december 2010 den nye postlov med virkning 
pr. 1. januar 2011. I lighed med tidligere er der fortsat 
postomdeling seks dage om ugen, ligesom der fortsat er 
befordringspligt på adresserede breve samt dags, uge- og 
månedsblade op til 2 kilo og adresserede pakker op til 20 
kilo. 


Loven åbnede op for anvendelse af differentierede priser, 
der i højere grad afspejler de medgåede produktions- 
omkostninger. Som resultat heraf gennemførte Post 
Danmark den 1. april 2011 prisjusteringer på en række 
forsendelsesformer, ligesom der blev indført en øget 
tilgængelighed for bl.a. privatkunder, hvor B-breve nu kan 
indleveres i alle landets postkasser. Sammenholdt med 
ændringerne i reglerne om placering af brevkasser for 
villaer og rækkehuse, der trådte i kraft 1. januar 2012, og de 
tidligere implementerede ændringer for etageejendomme, 
der trådte i kraft 1. januar 2010, har Post Danmark nu i 
større omfang mulighed for at tilrettelægge en post- og 
logistikservice, der imødekommer afsenderkundernes 
ønske om øget fleksibilitet i forhold til omdelingsformer og 
prisalternativer samt tilrettelægge produktionen i 
overensstemmelse hermed. 

STRATEGISKE AKTIVITETER 

Post Danmark indgår som en del af Nordens førende 
kommunikations- og logistikvirksomhed PostNord 
koncernen. 


Aktiviteterne er inddelt i forretningsområderne Breve 
Danmark og Meddelande Sverige, der varetager de 
traditionelle postforretninger samt Logistik, der håndterer 
koncernens logistik-løsninger. Hertil kommer 
datterselskabet Strålfors, der udbyder løsninger indenfor 
informationslogistik. 


Post Danmark omfatter aktiviteterne i Breve Danmark, 
hovedparten af de danske logistikaktiviteter og de danske 
dele af PostNords koncernfunktioner. Der har gennem 
regnskabsåret været arbejdet intensivt på at tilpasse 
produktionskapacitet og administration til det faldende 
indtægtsniveau, hvilket bl.a. har resulteret i en ændring i 
den hidtidige distributionsstruktur gennem en 
sammenlægning af distributionscentre. Samtidigt er der 
sket en væsentlig reduktion i antallet af medarbejdere, der 
således med udgangen af 2011 udgør 14.731 mod 16.206 
året før og 20.592 i 2007. 


Udviklingen i afsætningen nødvendiggør imidlertid, at 
omstillingshastigheden de kommende år øges, hvorfor 
yderligere personalereduktioner er nødvendige. 
Baggrunden er i særdeleshed den faldende brevmængde, 
der er den overvejende årsag til det faldende 
indtægtsniveau. Denne udvikling betragtes som en 
omstillingsfase på vej mod en ny "normalsituation" med 
væsentlig lavere afsætning. 


De forretningsmæssige muligheder og udfordringer har 
indgået i det samlede strategiarbejde for PostNord 
koncernen i efteråret 2011. Hovedfokus har været at 
tilpasse omkostningsniveauet i brevforretningerne til en 
markant lavere volumen samt anvende de eksisterende 
produktions-processer til at udvikle nye forretningsområder. 
Herudover skal der ske en fortsat styrkelse af den digitale 
position, bl.a. via e-Boks, som er et effektivt og sikkert 
elektronisk alternativ til brevforsendelser, samt udbygning 
af tilbud om facility services, hvor disse ligger i direkte 
forlængelse af kerneforretningen. 


Logistikforretningen udgør PostNord koncernens 
vækstområde, og der arbejdes aktivt med at udvikle det 
nuværende produktudbud specielt med fokus på det 


nordiske logistikmarked. Dette har bl.a. resulteret i 
introduktionen af de første fællesnordiske pakke- og 
palletjenester for erhvervskunder — MyPack samt Pallet, der 
styrker koncernens logistiktilbud og betyder, at 
erhvervskunder nu kan sende pakker og paller indenfor 
Norden, som om det var indenrigsleverancer. Samtidig har 
lanceringen af Modtagerflex, der sikrer at pakken bliver 
afleveret på et aftalt sted på adressen, hvis kunden ikke er 
hjemme, været en stor succes med ca. 150.000 tilmeldte i 
Danmark det første år. 


Sideløbende med strategiarbejdet er der blevet iværksat et 
særskilt effektiviseringsprogram med fokus på at nedbringe 
de administrative omkostninger i PostNord koncernen, 
ligesom der er foretaget en sammenlægning af 
frimærkeproduktionerne i Danmark og Sverige. 


KUNDE- OG MEDARBEJDERTILFREDSHED 

For at styrke Post Danmark som foretrukken leverandør og 
arbejdsplads måler koncernen løbende kundernes og 
medarbejdernes tilfredshed. 


På kundesiden foretages der både målinger af 
privatkundernes og erhvervskundernes tilfredshed ved 
brugen af Post Danmarks forskellige produkter og 
serviceydelser, ligesom der løbende følges op på 
rettidigheden af breve i forhold til Post Danmarks 
koncession. 


| 2011 gav privatkunderne Post Danmark en score 71 på en 
skala fra 0-100 i forhold til tilfredsheden med Post Danmark, 
hvilket var en fremgang fra 69 i 2010. Hos 
erhvervskunderne er scoren steget fra 67 i 2010 til 69 i 
2011. Udviklingen viser, at det er lykkedes at håndtere de 
mange forandringer uden, at det er gået ud over kundernes 
tilfredshed med Post Danmark. Dette underbygges af, at 
niveauet for rettidighed af breve ligeledes er steget i 
perioden, og således i 2011 udgør 94,0 pct. mod 93,3 pct. i 
2010. Hermed ligger det væsentligt over servicekravet i 
koncessionsrammen på 93,0 pct. 


| den årlige medarbejdertilfredshedsundersøgelse deltog 89 
procent af Post Danmarks medarbejdere, og de gav scoren 
indeks 59, som er en sammenvejet værdi af bl.a. 
samarbejde, engagement og trivsel. Målingen er i 2011 
foretaget som en FOCUS-måling, der er ens for alle 
PostNord-ansatte. Derfor er undersøgelsen ikke 
sammenlignelig med tidligere års ”Målinger af Kvalitet i 
Arbejdslivet” 

REGNSKABSBERETNING 


RESULTATOPGØRELSE 
| koncernregnskabet konsolideres Post Danmark A/S samt 
datterselskaberne Post Danmark Logistik A/S, Post 
Danmark Leasing A/S, Transportgruppen A/S, Budstikken 
Transport A/S og Data Scanning A/S. 


Resultatet før skat udgjorde 198 mio. kr. mod 371 mio. kr. i 
2010, mens resultatet efter skat udgjorde 143 mio. kr. 
(2010: 297 mio. kr.). 


Det seneste år har været præget af den øgede digitalisering 
og konkurrence fra andre aktører, hvilket kombineret med 
den fortsatte økonomiske recession har medført et kraftigt 
fald i afsætningen. Effekten er størst på brevafsætningen, 
der således er faldet med 12 pct., hvorimod antallet af 
pakker er faldet med 7 pct. Som følge heraf har Post 
Danmark arbejdet målrettet på at tilpasse 
produktionskapacitet og administration, hvilket har medført 
en betragtelig reduktion i omkostningsniveauet, men ikke 
tilstrækkeligt til at opretholde resultatniveauet. 


De samlede indtægter udgjorde 9.676 mio. kr., hvilket er en 
nedgang på 852 mio. kr. i forhold til 2010. Årets omsætning 
er faldet til 9.637 mio. kr. fra 10.485 mio. kr. i 2010. Faldet 
er en følge af den faldende afsætning på samtlige 
koncernens hovedområder, specielt drevet af de faldende 
brev- og pakkemængder. Andre driftsindtægter, som 
primært vedrører fortjeneste ved salg af ejendomme samt 
huslejeindtægter, udgør 39 mio. kr. mod 43 mio. kr. i 2010. 


De eksterne driftsomkostninger er faldet fra 3.321 mio. kr. i 
2010 til 3.107 mio. kr. i 2011. Faldet kan dels henføres til 
det lavere aktivitetsniveau dels gennemførte 
effektiviseringer og besparelser. 


Personaleomkostningerne er faldet med 429 mio. kr. i 
regnskabsåret og udgjorde 5.773 mio. kr. mod 6.202 mio. 
kr. i 2010. Faldet er primært forårsaget af en reduktion i 
antallet af medarbejdere som resultat af målrettede 
tilpasninger i koncernens produktionskapacitet. 


Driftsresultatet (EBIT) er som resultat af ovenstående faldet 
fra 388 mio. kr. i 2010 til 221 mio. kr. i 2011. 


Resultat af associerede virksomheder og joint ventures 
udgjorde (2) mio. kr. mod 5 mio. kr. i 2010. 


I lighed med forventningerne udtrykt i årsrapporten for 2010 
har Post Danmark oplevet et kraftigt omsætningsfald i 
regnskabsåret. Det er dog ikke i det forventede omfang 
lykkedes at øge omkostningseffektiviteten, hvorfor det 
samlede driftsresultat er dårligere end forventet. 


Resultatniveauet er ikke tilfredsstillende, og der er 
tilrettelagt en målrettet indsats for at tilpasse 
produktionskapaciteten til det forventede fremtidige lavere 
aktivitetsniveau på brevområdet. 


BELØB I MIO. KR. 2011 2010 
Indtægter i alt 9.676 10.528 
Eksterne driftsomkostninger (3.107) (3.321) 
Personaleomkostninger (5.773) (6.202) 
EBITDA 796 1.005 
Afskrivninger, amortiseringer og 

nedskrivninger for værdiforringelse (575) (617) 
Driftsresultat (EBIT) 221 388 
Netto finansielle poster (23) (17) 
Resultat før skat 198 371 
Skat af årets resultat (55) (74) 
Årets resultat 143 297 
Nøgletal 

EBIT margin/Overskudsgrad, pct. 2 4 
Antal heltidsbeskæftigede*) 14.731 16.206 


*) Beregningsmetoden for opgørelsen af heltids- 
beskæftigede er ændret fra regnskabsåret 2009. Sammen- 
ligningstal er tilpasset i overensstemmelse hermed. 


I det følgende gennemgås resultatopgørelsens hoved- 
poster. 


OMSÆTNING 

Den samlede omsætning faldt med 848 mio. kr. i forhold til 
2010. Faldet skyldes det store afsætningsfald på såvel 
breve som pakker. 


Det er fortsat inden for forretningspost, at afsætningsfaldet 
slår kraftigst igennem som følge af elektronisk substitution, 
hvilket i høj grad drives af danske virksomheders og 
myndigheders digitalisering. Samtidig er salget af A-breve 
faldet betydeligt gennem året til fordel for de billigere B- og 
C-breve. En udvikling, der bl.a. er forstærket af virkningen 
af de introducerede prisændringer pr. 1. april 2011, samt 
den øgede tilgængelighed for privatkunders anvendelse af 
B-brevet. Denne ændring skaber mulighed for en mere 
omkostningseffektiv produktionstilrettelæggelse fremover. 


Pakkeomsætningen er faldet i forhold til 2010, særligt fordi 
antallet af erhvervspakker er faldet væsentligt. Dette kan 
primært henføres til udvikling i de økonomiske konjunkturer. 
Antallet af privatpakker er derimod steget, særligt som følge 
af væksten i e-handelen. 


Samlet set er omsætningen på adresseløse forsendelser, 
magasinpost, blade og lokale ugeaviser faldet i 2011. 

Faldet skyldes overvejende øget konkurrence fra andre 
leverandører. 


ANDRE DRIFTSINDTÆGTER 

Andre driftsindtægter, der omfatter eksterne 
huslejeindtægter, nettogevinst ved salg af aktiver mv., 
udgjorde 39 mio. kr. i 2011 mod 43 mio. kr. i 2010. 


EKSTERNE DRIFTSOMKOSTNINGER 

Eksterne driftsomkostninger udgjorde i 2011 3.107 mio. kr. 
mod 3.321 mio. kr. i 2010. Faldet kan henføres til de 
gennemførte besparelser samt effekten af den vigende 
afsætning, hvilket især slår igennem som faldende 
transportomkostninger samt øvrige eksterne omkostninger. 


PERSONALEOMKOSTNINGER 
Personaleomkostninger udgjorde 5.773 mio. kr. i 2011 mod 
6.202 mio. kr. i 2010, svarende til et fald på 429 mio. kr. 


Det samlede antal medarbejdere var omregnet. til 
helårsbasis 14.731, hvilket er 1.475 fuldtidsansatte lavere i 
forhold til året før eler 9 pct. Faldet i såvel 
personaleomkostninger som antallet af medarbejdere 
skyldes den intensive indsats med at tilpasse 
produktionsomkostningerne til det faldende aktivitetsniveau 
forårsaget af lavere afsætning. 


DRIFTSRESULTAT (EBIT) 

Den primære indtjening er faldet fra 388 mio. kr. i 2010 til 
221 mio. kr. i 2011 svarende til et fald på 167 mio. kr. 
Faldet skyldes, at det kun delvist er lykkedes at tilpasse 
produktionskapacitet og administration til det faldende 
aktivitetsniveau. Set over de senere år, er den primære 
indtjening således faldet markant som følge af det 
betydelige fald i antallet af forsendelser. 


FINANSIELLE POSTER 

Resultatandele af associerede virksomheder og joint 
ventures udgjorde (2) mio. kr. i 2011 mod 5 mio. kr. i 2010. 
Udviklingen kan primært henføres til 
opstartsomkostningerne forbundet med virksomheden 
SPOT A/S, hvor Post Danmark har afhændet ejerandelen 
primo 2012. 


Finansielle indtægter og omkostninger udgjorde netto 
omkostninger på 21 mio. kr. mod 22 mio. kr. i 2010. 


SKAT AF ÅRETS RESULTAT 

Skat af resultatet for 2011 udgør 55 mio. kr. svarende til en 
effektiv skatteprocent på 28. Afvigelsen i forhold til 
selskabsskatteprocenten på 25 skyldes primært salg af 
ejendomme. 


OVERSKUDSDISPONERING 

Årets resultat 143 mio. kr. foreslås udbetalt i udbytte til 
aktionæren. Herudover foreslås udbetalt et udbytte på 257 
mio. kr. fra overført resultat fra tidligere år. Der foreslås 
således udbetalt udbytte på i alt 400 mio. kr. 


BALANCE 
31/12 31/12 
BELØB I MIO. KR. 2010 2010 
Langfristede aktiver 3.836 4.118 
Kortfristede aktiver 3.646 4.499 
AKTIVER I ALT 7.482 8.617 
Egenkapital 3.786 4.483 
Langfristede forpligtelser 1.061 1.114 
Kortfristede forpligtelser 2.635 3.020 
EGENKAPITAL OG 
FORPLIGTELSER I ALT 7.482 8.617 
Nøgletal 
Egenkapitalforrentning, 
pct. p.a. 3 6 
Soliditetsgrad, pct. 51 52 


I det følgende gennemgås balancens hovedposter. 


LANGFRISTEDE AKTIVER 

Immaterielle aktiver er faldet fra 835 mio. kr. ultimo 2010 til 
708 mio. kr. pr. 31. december 2011 primært pga. 
amortiseringer. 


Materielle aktiver er faldet fra 3.198 mio. kr. ultimo 2010 til 
3.047 mio. kr. pr. 31. december 2011. Der er i 2011 overført 
ejendomme for i alt 85 mio. kr. til aktiver bestemt for salg. 
Øvrig nedgang skyldes afskrivninger mv. Af ejendommene 
overført til aktiver bestemt for salg er ejendomme for netto 
30 mio. kr. solgt i løbet af året, hvorefter ejendomme for i alt 
117 mio. kr. er klassificeret som aktiver bestemt for salg 
under kortfristede aktiver i balancen. 


De finansielle aktiver udgøres hovedsageligt af 
kapitalinteresser i associerede virksomheder. Opgjort til 
indre værdi udgør disse 74 mio. kr. pr. 31. december 2011 
mod 79 mio. kr. ultimo 2010. 


TILGODEHAVENDER 

Tilgodehavender er i 2011 faldet med 888 mio. kr. fra 4.302 
mio. kr. ultimo 2010 til 3.414 mio. kr. pr. 31. december 
2011. Faldet kan primært henføres til en nedgang i 
tilgodehavender hos tilknyttede virksomheder samt 
tilgodehavender fra salg som følge af den mindre 
omsætning, der har været i året. 

EGENKAPITAL 

Egenkapitalen udgjorde 3.786 mio. kr. pr. 31. december 
2011 og er formindsket med 697 mio. kr. siden sidste år. 
Ændringen dækker over udlodningen af 830 mio. kr. i 
udbytte samt effekten af årets overskud på 143 mio. kr. 
Soliditeten, beregnet som egenkapitalen i procent af 
balancesummen er 51 pct. pr. 31. december 2011 mod 52 
pct. pr. 31. december 2010. 


LANGFRISTEDE FORPLIGTELSER 

De langfristede forpligtelser udgør 1.061 mio. kr. pr. 31. 
december 2011, hvilket er et fald på 53 mio. kr. i forhold til 
31. december 2010. Faldet skyldes en nedgang i andre 
hensatte forpligtelser på 49 mio. kr., som følge af et fald i 
hensættelser til fratrædelser i forbindelse med ændringer i 
organisationen. 


KORTFRISTEDE FORPLIGTELSER 

De kortfristede forpligtelser udgør 2.635 mio. kr. pr. 31. 
december 2011, hvilket er et fald fra 2010 på 385 mio. kr. 
Faldet skyldes, at der er sket en nedbringelse af 
obligationsgælden med 265 mio. kr. som følge af 
afviklingen af et MTN program. Samtidig er der sket en 
formindskelse af anden gæld med 133 mio. kr., primært 
forårsaget af en reduktion i feriepengeforpligtelsen. 


PENGESTRØMSOPGØRELSEN 


Likviditetsvirkningen fra den ordinære driftsaktivitet har i 
2011 bidraget med 571 mio. kr. 


Likviditetsvirkningen fra investeringsaktiviteter udgjorde 486 
mio. kr. væsentligst som følge af reduktion af udlån til 
tilknyttede virksomheder. 


Likviditetsvirkningen fra finansieringsaktiviteter udgjorde 
(1.068) mio. kr., der primært kan henføres udbetalt udbytte 
samt indfrielse af obligationsgæld. 


Likviditetsbehovet fra finansieringsaktiviteter er større end 
likviditetsvirkningen fra driftsaktiviteterne og 
investeringsaktiviteterne. De likvide midler er derfor faldet 
med 11 mio. kr. og udgør 109 mio. kr. pr. 31. december 
2011. 


EFTERFØLGENDE BEGIVENHEDER 
Der er ikke efter årsafslutningen indtruffet hændelser af 
betydning for koncernregnskabet for 2011. 

FORVENTNINGER 2012 


Det er forventningen, at 2012 fortsat vil være præget af 
meget svage konjunkturer. Sammenholdt med den 
fortsatte reduktion i brevmængderne forventes dette at 
resultere i et kraftigt fald i omsætningen for 2012. 


Som følge af de strukturelle udfordringer forbundet med en 
fortsat tilpasning af produktionskapacitet og 
omstruktureringsomkostningerne forbundet hermed, 
forventes omkostningsniveauet ikke at kunne reduceres i 
samme takt, hvorfor det samlede driftsresultat for 2012 
forventes at blive negativt. 

LEDELSENS PÅTEGNING 


Bestyrelse og direktion har dags dato behandlet og 
godkendt årsrapporten for regnskabsåret 1. januar - 31. 
december 2011 for Post Danmark. 

Årsrapporten er udarbejdet i overensstemmelse med 
International Financial Reporting Standards som godkendt 
af EU. Årsrapporten er herudover udarbejdet i 
overensstemmelse med yderligere oplysningskrav i henhold 
til årsregnskabsloven. 


Koncernregnskabet og årsregnskabet giver efter vores 
opfattelse et retvisende billede af koncernens og selskabets 


DIREKTIONEN 


K. B. Pedersen 
ADMINISTRERENDE 


Torsten Fels 


BESTYRELSEN 


Lars Idermark 
FORMAND 


Lars Chemnitz 


Peter Madsen 


Finn Hansen 


Palle Juliussen 


K. B. Pedersen 


aktiver, passiver og finansielle stilling pr. 31. december 
2011 samt af resultatet af koncernens og selskabets 
aktiviteter og pengestrømme for regnskabsåret 1. januar - 
31. december 2011. 


Ledelsesberetningen indeholder efter vores opfattelse en 
retvisende redegørelse for udviklingen i koncernens og 
selskabets aktiviteter og økonomiske forhold, årets resultat 
og af koncernens og selskabets finansielle stilling samt en 
beskrivelse af de væsentligste risici og usikkerhedsfaktorer, 
som koncernen og selskabet står over for. 


København, den 23. februar 2012 


Palle Juliussen 


Mats Lönnqvist 


Isa Rogild 

RESULTATOPGØRELSE 


NOTE MIO. KR. 


Omsætning 
Andre driftsindtægter 
Indtægter i alt 


Eksterne driftsomkostninger 
Personaleomkostninger 
Resultat før afskrivninger og amortiseringer (EBITDA) 


Afskrivninger, amortiseringer og nedskrivninger for værdiforringelse 


Driftsresultat (EBIT) 


Resultatandel af associerede virksomheder og joint ventures 


Finansielle indtægter 
Finansielle omkostninger 
Resultat før skat 


8 Skat af årets resultat 
ÅRETS RESULTAT 


Fordeles således: 


Aktionærerne i Post Danmark A/S 
Minoritetsinteresser 


TOTALINDKOMSTOPGØRELSE 


NOTE MIO. KR. 
Årets resultat 
Anden totalindkomst: 


Egenkapitalbevægelser i joint ventures 
Dagsværdireguleringer af visse finansielle instrumenter 


Skat af dagsværdireguleringer af visse finansielle instrumenter 


Anden totalindkomst efter skat 


TOTALINDKOMST 


Fordeles således: 
Aktionærerne i Post Danmark A/S 
Minoritetsinteresser 


2011 


2010 

BALANCE 


NOTE 


4,7 


4,7 


MIO. KR. 
AKTIVER 


LANGFRISTEDE AKTIVER 
IMMATERIELLE AKTIVER 
Goodwill 

Ibrugtagne udviklingsprojekter 
Øvrige immaterielle aktiver 
Igangværende udviklingsprojekter 


IMMATERIELLE AKTIVER I ALT 


MATERIELLE AKTIVER 

Grunde og bygninger 

Indretning af lejede lokaler 

Tekniske anlæg og maskiner 

Driftsmateriel og inventar 

Materielle aktiver under opbygning og forudbetalinger 


MATERIELLE AKTIVER I ALT 


FINANSIELLE AKTIVER 
Kapitalandele i associerede virksomheder og joint ventures 
Andre værdipapirer og tilgodehavender 


FINANSIELLE AKTIVER I ALT 
LANGFRISTEDE AKTIVER I ALT 


KORTFRISTEDE AKTIVER 
AKTIVER BESTEMT FOR SALG 


VAREBEHOLDNINGER 


TILGODEHAVENDER 

Tilgodehavender fra salg 

Tilgodehavender hos tilknyttede virksomheder 
Tilgodehavende skat 

Andre tilgodehavender 
Periodeafgrænsningsposter 


TILGODEHAVENDER I ALT 
LIKVIDER 
KORTFRISTEDE AKTIVER I ALT 


AKTIVER I ALT 


31. DEC. 2011 


31. DEC. 2010 

BALANCE 


NOTE 


MIO. KR. 
EGENKAPITAL OG FORPLIGTELSER 


EGENKAPITAL 
Aktiekapital 
Overført resultat 
Foreslået udbytte 
Minoritetsinteresser 


EGENKAPITAL I ALT 


LANGFRISTEDE FORPLIGTELSER 
Udskudt skat 

Andre hensatte forpligtelser 

Gæld til realkreditinstitutter 

Anden langfristet gæld 


LANGFRISTEDE FORPLIGTELSER I ALT 


KORTFRISTEDE FORPLIGTELSER 
Andre hensatte forpligtelser 

Gæld til realkreditinstitutter 

Gæld til andre kreditinstitutter 
Obligationsgæld 

Modtagne forudbetalinger fra kunder 
Leverandørgæld 

Gæld til tilknyttede virksomheder 
Skyldig skat 

Anden gæld 
Periodeafgrænsningsposter 


KORTFRISTEDE FORPLIGTELSER I ALT 
FORPLIGTELSER I ALT 


EGENKAPITAL OG FORPLIGTELSER I ALT 


Anvendt regnskabspraksis 
Regnskabsmæssige skøn og vurderinger 
Segmentoplysninger 

Køb af virksomheder 
Eventualforpligtelser og eventualaktiver 
Nærtstående parter 

Efterfølgende begivenheder 


31. DEC. 2011 


31. DEC. 2010 

EGENKAPITALOPGØRELSE 


MIO. KR. 
Egenkapital pr. 1. januar 2010 


Totalindkomst for året 


Udbetalt udbytte 
Udbytte af egne aktier 
Foreslået udbytte 


EGENKAPITAL PR. 31. DECEMBER 2010 
Egenkapital pr. 1. januar 2011 
Totalindkomst for året 


Køb af minoritetsaktier i Transportgruppen A/S 
Afvikling af minoritetsaktier i Transportgruppen A/S 
Netto vedr. køb af minoritetsaktier 


Udbetalt udbytte 
Udbytte af egne aktier 
Foreslået udbytte 


EGENKAPITAL PR. 31. DECEMBER 2011 


OVER- 

AKTIE- FØRT 
KAPITAL RESULTAT 
500 3.669 


299 


500 3.143 


500 3.143 


500 2.886 


FORE- 
SLÅET 
UDBYTTE 


750 


IALT 
4.919 


MINO- 
RITETS- 
INTER- 
ESSER 


12 


(2) 


10 


10 


EGEN- 
KAPITAL 
IALT 


4.931 

PENGESTRØMSOPGØRELSE 


MIO. KR. 
Resultat før skat 


Reguleringer for ikke likviditetspåvirkende driftsposter: 

Afskrivninger, amortiseringer og nedskrivninger for værdiforringelse 
Andel i resultat af associerede virksomheder og joint ventures i øvrigt 
Forøgelse (Reduktion) af hensatte forpligtelser 

Tab ved salg af aktiver 

Fortjeneste ved salg af aktiver bestemt for salg 

Finansielle indtægter og omkostninger 

Øvrige reguleringer 


PENGESTRØM FRA PRIMÆR DRIFT FØR ÆNDRING I DRIFTSKAPITAL 


Ændring i driftskapital: 
Ændring i tilgodehavender og varebeholdninger 
Ændring i leverandører og anden gæld 


PENGESTRØM FRA PRIMÆR DRIFT 


Renteindbetalinger 
Renteudbetalinger 
Betalt selskabsskat (netto) 


PENGESTRØM FRA DRIFTSAKTIVITETER 


Køb af immaterielle og materielle aktiver 

Salg af materielle aktiver 

Køb af kapitalandele i associerede virksomheder 
Køb af minoritetsaktier i Transportgruppen A/S 
Udlån til tilknyttede virksomheder 

Værdipapirer mv. 

Modtagne udbytter fra associerede virksomheder 


PENGESTRØM FRA INVESTERINGSAKTIVITETER 


Nettoafdrag på gæld til realkreditinstitutter og kreditinstitutter samt obligationsgæld 


Udbetalt udbytte 


PENGESTRØM FRA FINANSIERINGSAKTIVITETER 


Årets pengestrøm 
Likvider, primo 


LIKVIDER, ULTIMO 


Likvider ultimo kan specificeres som: 
Kassebeholdninger og bankbeholdninger 


| ALT 


109 


109 

NOTER TIL ÅRSREGNSKABSMEDDELELSEN 


1. ANVENDT REGNSKABSPRAKSIS 
Årsrapporten for Post Danmark-koncernen for 2011 er aflagt i overensstemmelse med de internationale regnskabsstandarder 
(IFRS), som godkendt af EU, samt de yderligere danske oplysningskrav til årsrapporter i henhold til årsregnskabsloven. 


De yderligere danske oplysningskrav fremgår af IFRS-bekendtgørelsen udstedt i henhold til årsregnskabsloven. 
Årsrapporten for 2011 indeholder den fulde beskrivelse af anvendt regnskabspraksis. 
Årsrapporten for 2011 præsenteres i mio. kr. 


Post Danmark har med virkning fra 1. januar 2011 implementeret ændringerne til IAS 32 ”Finansielle instrumenter”, 
ændringerne IFRIC 14 ”Begrænsninger ved indregning af pensionsaktiver” samt IFRIC 19 ”Konvertering af gæld til egenkapital”. 
Herudover medfører ‘Improvements to IFRS’ (2010) mindre ændringer til en række standarder. 


De nye og ændrede regnskabsstandarder samt fortolkningsbidrag har ikke haft indvirkning på årsrapporten. 


Bortset fra implementeringen af ovennævnte standarder og fortolkningsbidrag er den anvendte regnskabspraksis uændret i 
forhold til tidligere år. 


2. REGNSKABSMÆSSIGE SKØN OG VURDERINGER 

Udarbejdelsen af årsrapporter kræver, at ledelsen foretager regnskabsmæssige skøn og estimater, som påvirker anvendelsen 
af regnskabspraksis og indregnede aktiver, forpligtelser, indtægter og omkostninger. Faktiske resultater kan afvige fra disse 
skøn. 


De væsentligste skøn, som ledelsen foretager ved anvendelse af koncernens regnskabspraksis og den væsentlige 
skønsmæssige usikkerhed forbundet hermed, er beskrevet i årsrapporten 2011. Der henvises hertil. 


3. SEGMENTOPLYSNINGER 
I Post Danmarks ledelsesrapportering indgår der ikke segmenter, idet der i høj grad er tale om samproduktion af produkterne. 
Som følge heraf rapporteres der ikke segmentoplysninger. 


4. KØB OG SALG AF ANLÆGSAKTIVER 
I regnskabsåret 2011 har koncernen haft en tilgang på immaterielle og materielle anlægsaktiver på 432 mio. kr. og en afgang på 
56 mio. kr. 

5. AKTIVER BESTEMT FOR SALG 


Aktiver bestemt for salg (ejendomme) specificeres således: 


REGNSKABSMÆSSIG 
MIO. KR. KOSTPRIS AKK. AFSKRIVNINGER VÆRDI 
Saldo pr. 1. januar 2011 103 34 69 
Overført til salg i året 134 49 85 
Solgt i året (48) (18) (30) 
Periodens nedskrivninger - j (7) 
Saldo pr. 31. december 2011 189 72 117 
Indregnet fortjeneste af solgte ejendomme: 
Salgssummer i alt, netto 39 
Regnskabsmæssig værdi (30) 
Regnskabsmæssig fortjeneste 9 


Aktiver klassificeres som bestemt for salg, når deres regnskabsmæssige værdi primært vil blive genvundet gennem salg inden 
for 12 måneder i henhold til en formel plan frem for gennem fortsat anvendelse. 


6. KØB AF VIRKSOMHEDER 


Der er ikke købt virksomheder i regnskabsåret. 


7. NEDSKRIVNINGSTEST 


Ledelsen har pr. 31. december 2011 undersøgt, om der er indikation af værdiforringelse af koncernens aktiver. På baggrund af 
disse undersøgelser er der ikke konstateret behov for nedskrivning af koncernens aktiver. 


8. SKAT AF ÅRETS RESULTAT 


Koncernens samlede skat af årets resultat udgør 55 mio. kr., hvilket svarer til en effektiv skattesats på 28 pct. 


9. ANDRE HENSATTE FORPLIGTELSER 

Andre hensatte forpligtelser er faldet med 50 mio. kr. primært som følge af et fald i hensættelser til fratrædelser i forbindelse 
med ændringer i organisationen. Herudover er der ikke sket væsentlige ændringer i hensatte forpligtelser siden årsrapporten for 
2010. 


10. EVENTUALFORPLIGTELSER OG EVENTUALAKTIVER 


Der er ikke sket væsentlige ændringer i eventualforpligtelser og eventualaktiver siden årsrapporten for 2010. 


11. NÆRTSTÅENDE PARTER 


Der henvises til Post Danmarks årsrapport for 2011, hvor der er redegjort for transaktioner med nærtstående parter. 


12. EFTERFØLGENDE BEGIVENHEDER 


Der er ikke efter årsafslutningen indtruffet hændelser af betydning for koncernregnskabet for 2011. 

